20 ml tot 30 ml mielieblom
Kook die beet, laat afkoel en rasper grof. Plaas die asyn en suiker in 'n kastrol en voeg die kerriepoeier by sodra dit kook. Voeg die uie by en kook tot deurskynend. Geur met sout en peper. Skep die gerasperde beet versigtig by en laat deurkook. Maak die mielieblom met 'n bietjie water aan en voeg by. Roer tot die mengsel verdik. Skep in gesteriliseerde bottels en hou in die yskas.
Mnr. H. ´t Hart van Derdepoortpark wil graag hierdie heerlike tamatieblatjangresep met ons deel. "Dit is voorwaar 'n lekkerny. Ek is nie eintlik 'n pap-eter nie, maar met krummelpap en 'n stukkie wors oor die kole gebraai, is dit 'n treffer. Probeer dit gerus." Dit is 'n resep wat hy by Andrea van Vuren (Landbouweekblad-man Klasie van Vuren se weduwee) gekry het.
2 eetlepels sout; 32 ryp tamaties; 8 groot uie; 4 soetrissies; 2 koppies asyn; 2 eetlepels kerriepoeier (mediumsterkte); 1 eetlepel masala; 2 tot 3 koppies suiker; sout, peper en gemengde kruie na smaak; knoffelsout of 4 knoffelhuisies; mielieblom (Maizena) om te verdik.